

**Filmværksted Viborg - Projekt**

# Supplerende oplysninger til ansøgning

Efter du har udfyldt dine kontaktoplysninger i ansøgningsportalen, skal du udfylde dette skema og vedhæfte det som bilag i afsnittet ”Supplerende oplysninger”.

Baggrund

|  |  |
| --- | --- |
| Navn | Klik eller tryk her for at skrive tekst. |
| Biografi:*Skriv et par linjer om din uddannelsesmæssige og/ eller professionelle baggrund.* | Klik eller tryk her for at skrive tekst. |
| Har du ansøgt om støtte fra Filmværksted Viborg før? | [ ] Ja[ ] Nej |
| Hvor har du hørt om Filmværksted Viborg? | Klik eller tryk her for at skrive tekst. |

Projektinformation

|  |  |
| --- | --- |
| Projekttitel / arbejdstitel | Klik eller tryk her for at skrive tekst. |
| Projekttype | [ ] Spillefilm[ ] Kortfilm - fiktion[ ] Kortfilm - dokumentar[ ] Tv-serie[ ] VFX[ ] VR/AR[ ] Spil[ ] Musikvideo[ ] IP-udvikling[ ] Cross/ Transmedia |
| Genre (hvis relevant): *Drama, horror, komedie etc.* | Klik eller tryk her for at skrive tekst. |
| Logline:*Beskriv din historie i 1-2 sætning/ sætninger.* | Klik eller tryk her for at skrive tekst. |
| Synopsis: *Skriv maks. 1000 anslag.* *Læg venligst mere vægt på historien end på processen.* | Klik eller tryk her for at skrive tekst. |
| Målgruppe | Klik eller tryk her for at skrive tekst. |
| Format: *2D, 3D, mixed media, stopmotion osv.* | Klik eller tryk her for at skrive tekst. |
| Anslået varighed/ længde el. episodisk format af din serie, hvis relevant. | Klik eller tryk her for at skrive tekst. |
| Instruktørerklæring: *Hvorfor mig? Hvorfor dette projekt? Hvorfor nu?****NOTE:*** *Hvis du arbejder med IP-udvikling, uddyb venligst, hvordan du vil føre projektet videre til et filmisk format.* | Klik eller tryk her for at skrive tekst. |
| Distributionsplaner: *Festivaler, online, TV, biograf, museum osv.* | Klik eller tryk her for at skrive tekst. |
| Andre personer involverede i projektet:*Skriv venligst alle navne og roller på projektet.* | Klik eller tryk her for at skrive tekst. |

Type af støtte

|  |  |
| --- | --- |
| Afkryds den ønskede støtte | [ ]  1. Økonomisk udviklings- eller produktionsstøtte[ ]  2. Arbejdsplads i Filmværksted Viborg[ ]  3. Bolig (*privat soveværelse med delt køkken- og badefaciliteter)* |
| Støtte fra anden part – har du ansøgt om støtte til dette projekt fra et andet filmværksted?  | [ ]  Ja[ ]  Nej |
| Hvis ja, hvilket? | [ ]  Aarhus[ ]  Odense[ ]  København |

Type af støtte 1

|  |
| --- |
| Udfyldes kun hvis du søger om 1. Økonomisk udviklings- eller produktionsstøtte. ***NOTE:*** *Du kan kun søge økonomisk støtte, hvis du har et dansk cpr. nr., eller dit projekt er produceret af en dansk produktionsvirksomhed eller co-produceret i Danmark*. |
| Ønsket støttebeløb?*Max. 25.000 kr.* | Klik eller tryk her for at skrive tekst. |
| Uddyb venligst, hvad støttebeløbet skal bruges til. | Klik eller tryk her for at skrive tekst. |

Type af støtte 2

|  |
| --- |
| Udfyld kun hvis du søger om 2. Arbejdsplads i Filmværksted Viborg |
| Projektarbejdet i FVV:*Hvad har du planer om at arbejde på, mens du er i Filmværksted Viborg?* | Klik eller tryk her for at skrive tekst. |
| Projektbehov:*Hvad har du brug for til dit projekt - relevante programmer, materialer, konsulent behov?* | Klik eller tryk her for at skrive tekst. |
| Forventede resultater:*Beskriv nærmere, hvad du forventer at opnå under dit forløb - maks. 1000 anslag.* | Klik eller tryk her for at skrive tekst. |

Type af støtte 3

|  |
| --- |
| Udfyld kun hvis du søger om 3. Bolig (*privat soveværelse med delt køkken- og bad)* |
| Foretrukket ankomstdato:*Arbejdspladser og værelser er booket forud for ansøgningsfristen. Vi opfordrer til at vælge en startdato min. 3 måneder efter nærmeste ansøgningsdeadline.* | Klik eller tryk for at angive en dato. |
| Foretrukket afrejsedato:*Dit ophold kan være på maks. 6 måneder. Der kan ansøges om forlængelse på op til 1 måned.* | Klik eller tryk for at angive en dato. |

Links

|  |  |
| --- | --- |
| Her kan du inkludere links relateret til dit projekt, f. eks:*- Links til tidligere projekter* *- Hjemmeside**- Sociale medier - Facebook, Instagram, Youtube. etc.* | Klik eller tryk her for at skrive tekst. |

Vedhæftninger

|  |  |
| --- | --- |
| Afkryds de elementer fra listen som du påtænker at vedhæfte. ***Bemærk:*** *Det er ikke nødvendigt at vedhæfte alt på listen, dog* ***SKAL*** *alle elementer samles i* ***ÉN enkelt PDF****.**Budget og tidsplanen skal kun redegøre for projektperioden i Filmværksted Viborg.* | [ ] Budget - obligatorisk, hvis du ansøger om økonomisk støtte. [ ] CV/ CV’er - obligatorisk[ ] Treatment[ ] Step outline [ ] Manuskript[ ] Storyboard[ ] Animatic[ ] Tidsplan / Produktionsplan[ ] Artwork[ ] Andet |

**FILMVÆRKSTED VIBORG VILKÅR**

Jeg bekræfter at de indsendte oplysninger er sande, og at jeg ved at indsende denne ansøgning accepterer vilkårene for Filmværksted Viborg som anført nedenfor.

**GENERELLE VILKÅR**

Bevillingen er gældende i den anførte periode som fremgår af bevillingsemailen. Hvis projektet ikke er realiseret inden for den tildelte bevillingsperiode, forbeholder Filmværksted Viborg sig retten til at træffe afgørelse om, hvorvidt bevillingen skal bortfalde, eller om bevillingen opretholdes.

Bevillingen er betinget af, at der ikke er, givet bevilling til samme projekt ved Det Danske Filminstitut. Hvis dette er tilfældet, bortfalder bevillingen.

Støttemodtageren giver endvidere samtykke til, at oplysninger om støttemodtageren, herunder støttemodtagerens navn og projektnavn offentliggøres på Filmværksted Viborgs online-portaler efter bevillingstildelingen.

Bevillingen skal bruges til afholdelse af udgifter i forbindelse med den støttede produktion. En faktura fra et momspligtigt selskab skal være inkl. moms.

Hvis Filmværksted Viborgs udstyr, faciliteter eller bevillingen misligholdes, forbeholder Filmværksted Viborg sig retten til at fratage bevillingen samt fremadrettet at afvise ansøgninger fra samme støttemodtager.

**UDSTYR**
Alt udstyr i Filmværksted Viborg skal håndteres med omhu. Alt udstyr som lånes af The Animation Workshop eller Filmværksted Viborg skal returneres i samme stand, som det er udleveret. Hvis udlånt udstyr ikke returneres i samme orden og stand som ved udlevering, påhviler eventuelle udgifter til reparation, erstatning af udstyr mv. støttemodtager.

Filmværksted Viborgs udstyr og faciliteter må kun anvendes til det støttede projekt.

Støttemodtageren er ansvarlig for at gemme deres eget materiale. The Animation Workshop har tilgængelige servere der kan benyttes (Filmværksted Viborgs delte drev eller et specifikt projektdrev), hvor filerne dagligt sikkerhedskopieres. Filmværksted Viborg kan hjælpe med opsætning, men er ikke ansvarlig for opbevaring. Filmværksted Viborg kan ikke holdes ansvarlige for eventuelt tab af materiale.

**BOLIG**

Støttemodtager skal overholde husregler i den pågældende bygning de får stillet til rådighed. Bolig skal afleveres rengjort og i samme stand som ved modtagelsen. Hvis bolig ikke returneres i samme orden og stand som ved udlevering, påhviler eventuelle udgifter til rengøring, reparation, erstatning af inventar mv. støttemodtager.

**KREDITTERING**
Filmværksted Viborg skal krediteres på den færdige film med Filmværksted Viborgs logo og på filmens sluttekster (rulletekster). Ingen af Filmværksted Viborgs logoer må ændres i størrelse/ layout med mindre andet aftales med Filmværksted Viborgs medarbejdere.

I alt promoveringsmateriale på tværs af alle platforme skal det fremgå, at filmen er produceret med støtte fra Filmværksted Viborg og enten ved navns nævnelse og/ eller angivelse af Filmværksted Viborgs logo. Det er støttemodtagerens ansvar at sikre sig, at enhver tredjepart respekterer dette.

Filmværksted Viborg skal tagges i opslag på sociale medier der omhandler den støttede produktion. Filmværksted Viborg har derved mulighed for at dele disse opslag på relevante sociale medier. Filmværksted Viborg er til stede på Facebook, Instagram og LinkedIn. På alle sociale kanaler kan vi søges frem ved at søge efter ”Filmvaerksted Viborg”. Vi opfordrer desuden til at bruge hashtaggene #filmvaerkstedviborg, #fvv, #filmtalent og #danishanimation.

**LEVERING**

Støttemodtagere er ansvarlige for at aflevere kopier af det færdige materiale til Filmværksted Viborg. Disse skal være af den højeste tilgængelige kvalitet.
Derudover skal støttemodtageren levere:

* Et pitch og en synopsis til projektet
* Artwork, der kan bruges til promovering af Filmværksted Viborg
* CV'er for projektets hold

Ovenstående skal leveres i digital form igennem Statuserklæring blanketten der forefindes på Filmværksted Viborgs og The Animation Workshops hjemmeside. Det forventes at støttemodtageren udfylder Statuserklæringen, inden de forlader Filmværksted Viborg. Under sit ophold I Filmværksted Viborg forventes det, at støttemodtageren udfylder statuserklæring inden de forlader Filmværksted Viborg.

Støttemodtageren giver samtykke til, at Filmværksted Viborg opbevarer det støttede, afsluttede projekt, forsvarligt på ubestemt tid efter færdigmelding af projektet uden videregivelse til tredjepart.

**OPFØLGNING**
Støttemodtageren er ansvarlig for at holde Filmværksted Viborgs personalet informeret om den aktuelle status for projektet, mens denne er en del af Filmværksted Viborg, herunder at deltage i ”big project meetings”. Derudover at opdatere Filmværksted Viborgs personale om projektet efter afsluttet ophold via statuserklæringsblanketten.

Når projektet er færdigt/ afsluttet, er støttemodtageren ansvarlig for at informere Filmværksted Viborg ved at indsende færdigmeldingsblanketten.

Støttemodtageren skal pligtaflevere til Det Danske Filminstitut senest seks måneder efter færdiggørelsen.

Modtager filmen en pris på en festival, skal Filmværksted Viborg kontaktes. Dette gælder i op til to år efter færdigmelding.

**RETTIGHEDER**
Det er en forudsætning for at modtage støtte, at alle rettighedsforhold vedrørende det enkelte projekt er fuldt oplyste, og at støttemodtager uden begrænsninger besidder eller kan erhverve alle rettigheder til projektet, som er nødvendige for støttemodtagers og Filmværksted Viborg udnyttelse af filmen i overensstemmelse med disse vilkår.

Ansøgeren skal på ansøgningstidspunktet have indgået aftaler med rettighedshavere og evt. medvirkende, som indebærer, at ansøgeren besidder eller kan erhverve alle nødvendige rettigheder til produktion og distribution af det færdige værk.

Filmværksted Viborg kan til enhver tid afkræve ansøgeren den til sagsbehandlingen nødvendige dokumentation, herunder dokumentation for at ansøgeren besidder eller kan erhverve rettigheder som anført overfor.

Filmværksted Viborg har de ikke-kommercielle, selvpromoverende rettigheder til:

* Fremstille de nødvendige kopier til udarbejdelse af statusrapporter til Filmværksted Viborgs samarbejdspartnere.
* At bruge kopier eller dele af materialet til promovering af Filmværksted Viborg (på ethvert medium).
* Hvis det er en fuldt produceret film / spil / osv., har retten til at markedsføre Filmværksted Viborg ved at inkludere materialet på dvd'er, websteder og ethvert andet medium (enhver udgivelse vil ske i overensstemmelse med producenten / rettighedsindehaveren og med hans / hendes planlagte frigørelsesplan: dvs. intet vil blive udgivet på noget medium, før producenten / rettighedsindehaveren accepterer det skriftligt).

**OPLYSNINGER OM VORES BEHANDLINGER AF DINE PERSONOPLYSNINGER MV.**
I henhold til databeskyttelsesforordningen (GDPR), der trådte i kraft d. 25. maj 2018, har den dataansvarlige pligt til at informere dig om, at dine personoplysninger behandles.

Herunder en orientering om Filmværksted Viborgs behandling af dine oplysninger:

Filmværksted Viborg er organiseret under VIA University College, dermed er VIA University College dataansvarlig for behandlingen af de personoplysninger, som vi har modtaget om dig - vores kontaktoplysninger er:

VIA University College

Hedeager 2

8200 Aarhus N

30773047

8755 0000

via@via.dk

Hvis du har spørgsmål til vores behandling af dine oplysninger, er du altid velkommen til at kontakte vores databeskyttelsesrådgiver:

Kristian Hohwü Nielsen på dpo@via.dk eller på telefon: 87551824

Når du søger om støtte fra Filmværksted Viborg, oprettes der en sag i vores elektroniske sagsbehandlingssystem. Her registrerer vi blandt andet dit navn, adresse, cpr.nr., telefonnr. og e-mailadresse samt øvrige oplysninger fra din ansøgning. Hvis dine oplysninger ændrer sig, retter vi dem, når vi kender til ændringerne.

På din sag vil vi desuden gemme din ansøgning om optagelse og bilag, du har vedlagt din ansøgning. I løbet af dit støtteforløb journaliserer vi yderligere dokumenter og oplysninger på din sag, når det er nødvendigt for Filmværksted Viborg/ VIAs administration af dit støtteforløb. Det gælder fx dokumenter og oplysninger i forbindelse med lynstøtte m.v.

Filmværksted Viborg/ VIA logger desuden placering af dine enheder, herunder din computer og telefon, i forbindelse med, at du logger på VIAs wifi. Placering logges af den årsag, at anvendelse af VIAs wifi kræver tilgang til et af VIAs mange hotspots.

Når du færdigmelder eller afbryder dit forløb i Filmværksted Viborg/ VIA, vil din sag blive lukket i VIAs sagsbehandlingssystem, og du bliver registreret som afsluttet i de studieadministrative systemer. Oplysningerne om dig i VIAs systemer slettes ikke. Det skyldes, dels at dette kun i enkelte tilfælde vil kunne ske inden for rammerne af lovgivningen, dels at denne mulighed ikke findes i alle systemerne. Din studiemappe lukkes i vores sagsbehandlingssystem og din sag adgangsbegrænses. Oplysningerne bliver endvidere overført til Statens Arkiver med jævne mellemrum og anses for slettet ved overleveringen.

Videregivelsen sker som led i finansieringen af støtte til Filmværksted Viborg og er nødvendig i forbindelse med dokumentation og kontrol ved udbetaling i faste intervaller, samt nødvendige opgørelser om uddelte støtter i regi af Filmtalent. Videregivelsen vil ske i et absolut minimalt omfang begrænset til formålet.

OPLYSNINGER

Videregivelsen kan omfatte følgende oplysninger

* CPR-nummer
* Navn, adresse
* Øvrige oplysninger i ansøgningen- og færdigmeldingsblanketten
* I forbindelse med finansiel støtte: alle bilag vedr. denne, såsom: lønsedler, fakturaer, kvitteringer, udlæg m. m.
* Udtræk af tidsregistrering

MODTAGER

Vi kan videregive eller overlade dine personoplysninger til følgende kategorier af modtagere

* Danske virksomheder og fonde, herunder de øvrige filmværksteder og Filmtalent
* EU- og andre udenlandske kilder (indenfor EU)
* Regioner og kommuner
* Ministerier og styrelser mv.
* Andre offentlige kilder

DINE RETTIGHEDER

Du har ret til at blive orienteret om indsamling/ behandling af oplysninger til brug for elektronisk databehandling, ligesom du har ret til at bede om indsigt i de oplysninger, der behandles elektronisk og at bede om at få eventuelle forkerte oplysninger rettet og i sjældne tilfælde ret til at få oplysninger slettet.

Hvis du vil have at vide, hvem de pågældende bevillingsgivere er, kan du rette henvendelse til Filmværksted Viborg.

KLAGEVEJLEDNING

Hvis du er utilfreds med den måde, Filmværksted Viborg/ VIA har behandlet dine personoplysninger på, kan du indgive en klage.

Klagen sendes til VIAs HR-afdeling på følgende mail: HR@via.dk eller til VIAs tilsynsmyndighed, som er Datatilsynet, Borgergade 28,5., 1300 København K, tlf. 33 19 32 00, e-mail: dt@datatilsynet.dk.

*Version 8.0. – November 2024*